L-Għaqda mhux Governattiva Repubblika ħeġġet lill-Kummissarju tal-Pulizija Angelo Gafà biex jagħmel dak li huwa sewwa u jipproċedi kontra dawk li fi kliemhom huma l-korrotti li ħatfu lil Malta. F'konferenza stampa li saret quddiem il-Kwartieri Ġenerali tal-Pulizija fil-Furjana, il-president tar-Repubblika Robert Aquilina talab lil Gafà biex ma jċedix għall-pressjoni tal-Prim Ministru Robert Abela u l-predeċessur tiegħu Joseph Muscat. "Għandek quddiemek l-aktar deċiżjoni importanti tal-karriera tiegħek. Tħarisx lejn uċuh. L-istorja se tiġġudikak fuq kif se timxi fix-xhur li ġejjin. Trid tagħżel bejn li tieqaf lil Robert Abela u lil Joseph Muscat u tkun il-Kummissarju li jsalva lill-Korp tal-Pulizija u lil Malta, jew li tkun il-Kummissarju tal-Pulizija li bħal ta' qablek abdika mid-dover tiegħu biex qeda lid-delinkwenti li poġġew lil dan il-pajjiż fil-lista l-griża." Il-persuni li attendew għal din il-konferenza stampa żammew numru ta' ritratti tan-nies li l-għaqda talbet biex il-Kummissarju jipproċedi kontrihom, inkluż Joseph Muscat, martu Michelle, l-eks ministru tal-enerġija Konrad Mizzi, l-eks kap tal-pulizija Lawrence Cutajar, u l-eks ministru tal-Partit Nazzjonalista John Dalli. Aquilina talab lil Gafà biex jieħu azzjoni qabel ma jkun tard wisq. Aquilina wissa li s-soċjetà ċivili lesta li terġa' tniżżel in-nies fit-toroq. Huwa appella lil Gafà biex ma jħallix iktar lill-kriminali jikkmandaw u, "tħallix aktar li dan ikun il-pajjiż tal-qarnita mafjuża. Sur Kummissarju, taċċettax li l-prim ministru jużak ta' paraventu. Sur Kummissarju, tippermettix aktar li min wettaq delitti minn ġewwa dawn il-kwartieri jibqa' ma jagħtix rendikont ta' għemilu. Sur Kummissarju, tibqax tippermetti li f'pajjiżna jsaltnu l-korrotti. Sur Kummissarju, tħallix aktar li d-delinkwenti jkomplu jħammġu isem il-Poplu tagħna u jċaħħduh minn futur seren." #td_uid_2_60f823c23a7e2 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/07/20194716/WhatsApp-Image-2021-07-20-at-19.11.36-80x60.jpeg) 0 0 no-repeat}#td_uid_2_60f823c23a7e2 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/07/20194702/WhatsApp-Image-2021-07-20-at-19.11.36-1-80x60.jpeg) 0 0 no-repeat}#td_uid_2_60f823c23a7e2 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/07/20194648/WhatsApp-Image-2021-07-20-at-19.11.35-80x60.jpeg) 0 0 no-repeat}#td_uid_2_60f823c23a7e2 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/07/20194633/WhatsApp-Image-2021-07-20-at-19.11.35-1-80x60.jpeg) 0 0 no-repeat}#td_uid_2_60f823c23a7e2 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/07/20194619/WhatsApp-Image-2021-07-20-at-19.11.34-80x60.jpeg) 0 0 no-repeat}#td_uid_2_60f823c23a7e2 .td-doubleSlider-2 .td-item6{background:url(https://cdn.newsbook.com.mt/wp-content/uploads/2021/07/20194605/WhatsApp-Image-2021-07-20-at-19.11.34-1-80x60.jpeg) 0 0 no-repeat}#td_uid_2_60f823c23a7e2 .td-doubleSlider-2 .td-item7{background:url(https://cdn.newsbook.com.mt/wp-content/uploads/2021/07/20194549/WhatsApp-Image-2021-07-20-at-19.11.33-80x60.jpeg) 0 0 no-repeat}#td_uid_2_60f823c23a7e2 .td-doubleSlider-2 .td-item8{background:url(https://cdn.newsbook.com.mt/wp-content/uploads/2021/07/20194535/WhatsApp-Image-2021-07-20-at-18.50.41-80x60.jpeg) 0 0 no-repeat}#td_uid_2_60f823c23a7e2 .td-doubleSlider-2 .td-item9{background:url(https://cdn.newsbook.com.mt/wp-content/uploads/2021/07/20194521/WhatsApp-Image-2021-07-20-at-18.50.39-80x60.jpeg) 0 0 no-repeat}#td_uid_2_60f823c23a7e2 .td-doubleSlider-2 .td-item10{background:url(https://cdn.newsbook.com.mt/wp-content/uploads/2021/07/20194507/WhatsApp-Image-2021-07-20-at-18.50.38-80x60.jpeg) 0 0 no-repeat} 1 minn 10 Photo: Miguela Xuereb Il-Kummissarju tal-Pulizija ġie mħeġġeġ iġib quddiem il-ġustizzja "dawk li ħammġu r-reputazzjoni tal-pajjiż, dawk li serqu l-ġid, ir-reputazzjoni u l-futur tal-poplu Malti u Għawdxi." Aquilina qal li s-sensiela ta' avvenimenti mill-qtil ta' Daphne Caruana Galizia f'Ottubru 2017 dehru qishom kienu film, iżda sfortunatament kienu realtà. Huwa fakkar lill-Kummissarju li anke taħt it-tmexxija tiegħu, "il-gżejjer tagħna għadhom iżommu r-rekord dinji tal-pajjiż fejn il-politiċi u l-big business huma untouchables u ma jista' għalihom ħadd." "In-nuqqas ta' azzjoni tiegħek qiegħda tippermetti lil Robert Abela li jibqa' jkanta d-diska tal-kontinwità. Dan jista' jagħmlu għax inti ma ressaqt lil ħadd quddiem il-ġustizzja biex iwieġeb għall-oxxenitajiet li saru taħt, bl-involviment u bilprotezzjoni ta' Joseph Muscat." Spiċċat il-probation Gafà ġie maħtur bħala kummissarju tal-pulizija ftit aktar minn 12-il xahar ilu, u l-president ta' Repubblika qal li meta l-kummissarju tal-pulizija ġie magħżul mill-Prim Ministru Robert Abela, l-għaqda tagħtu żmien biex jipprova lilu nnifsu. Madankollu, Aquilina wissa li l-perjodu ta' probation spiċċa u qal li "issa xbajna" hekk kif irrimarka li Gafa' kien il-Kap Eżekuttiv tal-Korp tal-Pulizija meta twettqu l-ħniżrijiet fil-kwartieri. Huwa staqsa lill-Kummisarju, "possibbli ma ndunajt b'xejn meta taħt imnieħrek il-Kummissarju tal-Pulizija kien ħeba għal snin sħaħ rapporti tal-FIAU fuq membri tal-gvern ta' Joseph Muscat?" Huwa semma lill-eks kummissarju tal-pulizija John Rizzo li tneħħa minn Muscat fl-2013, Aquilina qal li dan kien l-aħħar bniedem ta' integrità li ma kellu l-ebda biża' li jinvestiga nies fil-poter, imħallfin u anke eks kapijiet tal-pulizija. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_60f823c2469e1_rand.td-a-rec-img{text-align:left}.td_uid_4_60f823c2469e1_rand.td-a-rec-img img{margin:0 auto 0 0}